stanford-oval/wikipedia huggingface dataset:
กรณีการตีความคำพิพากษาคดีปราสาทพระวิหาร
คำร้องขอให้ตีความคำพิพากษา > เนื้อหาคำร้องของกัมพูชา

กัมพูชาได้ยื่นคำร้องเป็นภาษาฝรั่งเศสความยาว 17 หน้า มีใจความสำคัญดังนี้
กัมพูชาระบุว่าไทยมีข้อขัดแย้งต่อความหมายและขอบเขตของคำพิพากษาเดิมในประเด็นดังต่อไปนี้
ประเด็นที่กัมพูชาเห็นว่าคำพิพากษาเดิมนั้นได้อาศัยเขตแดนระหว่างประเทศที่มีมาอยู่ก่อนแล้ว ซึ่งไทยและกัมพูชาต่างให้การยอมรับ
ประเด็นที่กัมพูชาเห็นว่าเขตแดนดังกล่าวเป็นไปตามแผนที่ในภาคผนวก 1 ที่ต่อท้ายคำฟ้องของกัมพูชาซึ่งศาลได้อ้างถึงในหน้า 21 ของคำพิพากษาเดิม ซึ่งศาลได้อาศัยแผนที่ฉบับนี้เพื่อวินิจฉัยว่าการที่กัมพูชามีอธิปไตยเหนือปราสาทพระวิหารนั้นเป็นผลโดยตรงที่เกิดขึ้นเองจากการที่กัมพูชามีอธิปไตยเหนือบริเวณที่ปราสาทพระวิหารตั้งอยู่
ประเด็นที่คำพิพากษาเดิมได้ตัดสินให้ไทยมีพันธกรณีต้องถอนกำลังทหารหรือบุคลากรอื่นออกจากบริเวณใกล้เคียงตัวปราสาทที่ตั้งอยู่บนเขตแดนของกัมพูชา โดยกัมพูชาเห็นว่าพันธกรณีที่มีลักษณะทั่วไปและต่อเนื่องดังกล่าวย่อมเป็นไปตามถ้อยคำในคำพิพากษาเดิมที่ศาลได้ยอมรับว่ากัมพูชามีอธิปไตยเหนือบริเวณดังกล่าว
กัมพูชาอธิบายต่อว่า แม้ไทยจะไม่โต้แย้งว่ากัมพูชามีอธิปไตยเหนือปราสาทพระวิหาร แต่เมื่อไทยโต้แย้งว่ากัมพูชาไม่มีอธิปไตยเหนือบริเวณโดยรอบและใกล้เคียงปราสาทพระวิหาร ย่อมถือว่าไทยโต้แย้งว่าเส้นเขตแดนที่ศาลได้ยอมรับไว้ตามคำพิพากษาเดิมนั้นไม่ถูกต้องทั้งหมด ซึ่งย่อมกระทบไปถึงบริเวณตัวปราสาทด้วยเช่นกัน
กัมพูชาจึงมีขอให้ศาลวินิจฉัยและสั่งว่า พันธกรณีที่ไทยต้องถอนกำลังทหารหรือกำลังตำรวจใด ๆ หรือเจ้าหน้าที่ยามหรือผู้เฝ้าดูแลอื่น ๆ ที่ไทยได้เคยให้ประจำอยู่ ณ ตัวปราสาทหรือบริเวณใกล้ตัวปราสาท (ตามบทปฏิบัติการข้อ 2 ของคำพิพากษาเมื่อ พ.ศ. 2505) เป็นผลโดยเฉพาะที่เกิดจากพันธกรณีอันทั่วไปและต่อเนื่องที่ไทยจะต้องเคารพบูรณภาพอาณาเขตของกัมพูชา โดยที่บริเวณตัวปราสาทและบริเวณใกล้เคียงในอาณาเขตดังกล่าวได้มีการปักปันโดยเส้นเขตแดนตามแผนที่ซึ่งศาลได้อ้างถึงในหน้า 21 ของคำพิพากษาเดิมอันศาลได้อาศัยเป็นฐานในการพิพากษา
คำร้องขอให้ตีความคำพิพากษา > ลักษณะการพิจารณาคดี

ศาลยุติธรรมระหว่างประเทศมีอำนาจพิจารณาคดีที่รัฐร้องขอให้ศาลตีความคำพิพากษาตามธรรมนูญศาลยุติธรรมระหว่างประเทศ ข้อ 60 ซึ่งไทยและกัมพูชาต่างเป็นภาคี ประกอบกับระเบียบศาลยุติธรรมระหว่างประเทศ ข้อ 98 โดยศาลจะอาศัยเพียงคำร้องของกัมพูชาฝ่ายเดียวเพื่อรับคดีไว้พิจารณาก็ได้ อย่างไรก็ดี เมื่อศาลได้รับคดีเข้าสู่สารบบความแล้ว ก่อนที่ศาลจะสามารถตีความคำพิพากษาเดิม ศาลจะต้องวินิจฉัยคำร้องของกัมพูชาเสียก่อนว่ามีเหตุแห่งคดีที่เข้าเงื่อนไขให้ตีความได้หรือไม่ ซึ่งหากพิจารณาจากแนววินิจฉัยในอดีตแล้ว ศาลจะพิจารณาเงื่อนไขสองประการคือ
คำร้องของกัมพูชาต้องมุ่งหมายให้ตีความคำพิพากษาเดิมอย่างแท้จริงเพื่อให้ความหมายและขอบเขตของคำพิพากษาเดิมชัดเจนยิ่งขึ้นเท่านั้น โดยมิใช่เพื่อตอบคำถามใหม่ที่ไม่ได้ถูกพิพากษาตามคำพิพากษาเดิม
คำร้องของกัมพูชาต้องแสดงให้เห็นว่ากัมพูชาและไทยมีข้อพิพาทเกี่ยวกับความหมายและขอบเขตของคำพิพากษาดังกล่าว
หากคำร้องไม่เข้าเงื่อนไขทั้งสอง ศาลก็จะพิพากษาว่าคำร้องดังกล่าวไม่สามารถนำไปสู่การตีความคำพิพากษาเดิมได้ อย่างไรก็ดีหากคำร้องบางส่วนหรือทั้งหมดเข้าเงื่อนไขดังกล่าว ศาลก็จะพิจารณาคำร้องส่วนดังกล่าวเพื่อตีความคำพิพากษาเดิม โดยการตีความจะปรากฏในคำพิพากษาฉบับใหม่
กระทรวงการต่างประเทศคาดว่าไทยจะต้องทำความเห็นเป็นลายลักษณ์อักษรให้ศาลภายในประมาณเดือนตุลาคม 2554 ซึ่ง คาดว่ากระบวนพิจารณาการตีความอาจจะแล้วเสร็จใน พ.ศ. 2555
คำร้องขอให้ตีความคำพิพากษา > การโต้แย้งของฝ่ายไทย

กษิต ภิรมย์ รัฐมนตรีว่าการกระทรวงการต่างประเทศ กล่าวว่า ฝ่ายไทยโต้แย้งประเด็นของกัมพูชา โดยยกธรรมนูญศาลโลกข้อ 60 มาอ้าง การตีความคำพิพากษาต้องเป็นเรื่องต่อเนื่องจากคดีหลัก คือ คดีปราสาทพระวิหาร และหากศาลตัดสินโดยใช้แผนที่เขตแดนของฝรั่งเศสจะทำให้เป็นการพิจารณาในเรื่องที่เกี่ยวข้องกับเขตแดนซึ่งไม่อยู่ในอำนาจของศาล
การร้องขอให้กำหนดวิธีการชั่วคราว > เนื้อหาคำร้องของกัมพูชา

กัมพูชาได้ยื่นคำร้องเป็นภาษาฝรั่งเศสความยาว 3 หน้า มีใจความสำคัญดังนี้
กัมพูชากล่าวว่า นับตั้งแต่วันที่ 22 เมษายน 2554 เป็นต้นมา มีเหตุการณ์ร้ายแรงเกิดขึ้นบริเวณปราสาทพระวิหารและจุดอื่น ๆ ตามเขตแดนระหว่างไทยและกัมพูชา ส่งผลให้ชาวบ้านในพื้นที่เสียชีวิต ได้รับบาดเจ็บและต้องเดินทางหนีภัย ซึ่งเหตุการณ์ร้ายแรงดังกล่าวได้ดำเนินมาจนกระทั่งเวลาที่กัมพูชาได้ยื่นคำร้องต่อศาลโดยไทยเป็นฝ่ายที่ตั้องรับผิดชอบต่อเหตุการณ์ทั้งหมด ศาลจึงจำเป็นต้องมีวิธีการอันเร่งด่วนเพื่อคุ้มครองรักษาสิทธิของกัมพูชา และป้องกันมิให้ความขัดแย้งรุนแรงมากขึ้น หากปราศจากวิธีการของศาลและไทยยังคงดำเนินการต่อเนื่อง ก็จะทำให้ปราสาทพระวิหารเสียหาย รวมไปถึงทำให้ผู้คนล้มตายและทุกข์ทรมานจากการปะทะกันโดยอาวุธ ซึ่งจะร้ายแรงยิ่งขึ้น
กัมพูชาจึงขอให้ศาลระบุวิธีการชั่วคราวดังต่อไปนี้
ให้ไทยถอนกำลังจากจุดต่าง ๆ ในบริเวณประสาทพระวิหารอันเป็นดินแดนของกัมพูชาโดยทันทีและปราศจากเงื่อนไข
ห้ามมิให้ไทยดำเนินการทางทหารใด ๆ ในบริเวณประสาทพระวิหาร
สั่งให้ไทยไม่กระทำการใด ๆ ที่อาจแทรกแซงสิทธิของกัมพูชาหรือทำให้ความขัดแย้งรุนแรงมากขึ้น
การร้องขอให้กำหนดวิธีการชั่วคราว > ลักษณะการพิจารณาคดี

ศาลยุติธรรมระหว่างประเทศมีอำนาจเกี่ยวกับวิธีการชั่วคราวตามธรรมนูญศาลยุติธรรมระหว่างประเทศ ข้อ 41 ซึ่งไทยเป็นภาคี ประกอบกับระเบียบศาลยุติธรรมระหว่างประเทศ ข้อ 73 ถึง 78 โดยกระบวนพิจารณาเกี่ยวกับวิธีการชั่วคราวถือเป็นส่วนหนึ่งของคดีที่กัมพูชาได้ขอให้ศาลตีความคำพิพากษาเดิม
ก่อนที่ศาลจะสามารถระบุวิธีการชั่วคราว ศาลต้องวินิจฉัยคำร้องว่าได้ปรากฏเหตุที่เข้าเงื่อนไขให้สามารถระบุวิธีการชั่วคราวได้หรือไม่ ซึ่งหากพิจารณาจากแนววินิจฉัยในอดีตแล้ว ศาลจะพิจารณาเงื่อนไขสามประการคือ
กัมพูชาต้องแสดงให้ศาลเห็นถึงมูลคดีในเบื้องต้นว่าการขอให้ตีความคำพิพากษาเดิมนั้นสามารถนำไปสู่การพิจารณาในเนื้อหาต่อไปได้ กล่าวคือศาลต้องพอใจในเบื้องต้นว่ากัมพูชามิได้ขอให้ตีความคำถามใหม่ที่ไม่ได้ถูกพิพากษาตามคำพิพากษาเดิม และกัมพูชาและไทยต่างมีข้อพิพาทเกี่ยวกับความหมายและขอบเขตของคำพิพากษาดังกล่าวอยู่จริง (อย่างไรก็ดี ไทยย่อมมีสิทธิต่อสู้หักล้างมูลคดีเบื้องต้นดังกล่าวในภายหลังได้)
กัมพูชาต้องแสดงให้เห็นว่าวิธีการชั่วคราวจำเป็นเพื่อคุ้มครองสิทธิของกัมพูชาจากความเสียหายที่ไม่สามารถเยียวยาได้ภายหลัง
กัมพูชาต้องแสดงให้เห็นว่ามีความจำเป็นเร่งด่วนเนื่องจากความเสียหายที่ไม่สามารถเยียวยาได้ภายหลังอาจเกิดขึ้นก่อนที่ศาลจะได้พิจารณาคดีที่ขอให้ตีความคำพิพากษาเดิมแล้วเสร็จ
กระทรวงการต่างประเทศคาดว่าศาลจะนัดฟังการแถลงคดีด้วยวาจาโดยกัมพูชาและไทย ประมาณวันที่ 30–31 พฤษภาคม 2554 เพื่อให้ตัวแทนแต่ละฝ่ายได้ชี้แจงข้อมูลต่อศาลเกี่ยวกับการขอให้มีวิธีการชั่วคราว โดยแต่ละฝ่ายจะมีเวลาแถลงคดีด้วยวาจาประมาณฝ่ายละ 4 ชั่วโมง
การร้องขอให้กำหนดวิธีการชั่วคราว > การโต้แย้งของฝ่ายไทย

สำหรับคำร้องขอวิธีการชั่วคราวของกัมพูชานั้น ฝ่ายไทยชี้ว่า คำขอดังกล่าวไม่เข้าเกณฑ์ สถานการณ์ปัจจุบันไม่ได้เร่งด่วนและไม่มีความเสี่ยงจะเกิดความเสียหายที่ไม่อาจแก้ไขได้ การอ้างถึงปราสาทตาเมือนและปราสาทตาควายไม่ได้เกี่ยวข้องกับปราสาทพระวิหาร และสถานการณ์ทั่วไปตามชายแดนของทั้งสองประเทศยังคงเป็นไปอย่างปกติ นอกจากนี้การจัดทำหลักเขตแดนระหว่างสองประเทศยังมีกลไกทวิภาคีอยู่
การร้องขอให้กำหนดวิธีการชั่วคราว > การแถลงด้วยวาจา

ศาลกำหนดการแถลงด้วยวาจาออกเป็นสองรอบ ในวันที่ 31 พฤษภาคม และ 1 มิถุนายน สำหรับวันที่ 31 พฤษภาคม ได้กำหนดให้กัมพูชาแถลงเวลา 10.00–12.00 น. ตามเวลาท้องถิ่น และไทยแถลงเวลา 16.00–18.00 น. ตามเวลาท้องถิ่น และในวันที่ 1 มิถุนายน กำหนดให้กัมพูชาแถลงเวลา 10.30–11.30 น. ตามเวลาท้องถิ่น และไทยแถลงเวลา 17.00–18.00 น. ตามเวลาท้องถิ่น
ด้านฮอร์ นัม ฮง รัฐมนตรีว่าการกระทรวงต่างประเทศกัมพูชา แถลงด้วยวาจาต่อศาลว่า กัมพูชาเตรียมร้องขอวิธีการชั่วคราวจากศาลเพื่อปกป้องสันติภาพและหลีกเลี่ยงการยกระดับการปะทะในพื้นที่ ยืนยันว่าประเทศไทยอยู่ใต้เงื่อนไขต้องถอนกำลังทหารออกจากพื้นที่รอบปราสาท ส่วนทางด้านฝ่ายไทย วีรชัย พลาศรัย เอกอัครราชทูตวิสามัญผู้มีอำนาจเต็มแห่งราชอาณาจักรไทยประจำเนเธอร์แลนด์, อิทธิพร บุญประคอง อธิบดีกรมสนธิสัญญาและกฎหมาย และกษิต ภิรมย์ รัฐมนตรีว่าการกระทรวงการต่างประเทศ เข้าร่วมการแถลงด้วยวาจาร่วมกับกัมพูชา
การร้องขอให้กำหนดวิธีการชั่วคราว > คำสั่งศาล

วันที่ 7 กรกฎาคม 2554 แผนกข้อมูลข่าวสาร (Information Department) ของศาลแถลงว่า ศาลจะอ่านคำสั่งสำหรับคำร้องของกัมพูชาที่ขอให้ศาลกำหนดวิธีการชั่วคราว ในวันจันทร์ที่ 18 กรกฎาคม 2554 เวลา 10:00 นาฬิกา (เวลาท้องถิ่น) ณ วังสันติ (Peace Palace) ครั้นวันเวลาดังกล่าว ศาลนั่งพิจารณา โดยมี ฮิซะชิ โอะวะดะ ประธานศาลเป็นประธานในการนั่งพิจารณา โอะวะดะอ่านคำสั่งของศาลมีใจความดังนี้
ด้วยมติเอกฉันท์ ให้ยกคำร้องของไทยที่ขอให้ศาลจำหน่ายคำร้องของกัมพูชาซึ่งขอให้กำหนดวิธีการชั่วคราวออกจากสารบบความของศาลฯ
กำหนดวิธีการชั่วคราว ดังต่อไปนี้
ด้วยมติ 11 ต่อ 5 เสียง กำหนดเขตปลอดทหารชั่วคราว แล้วให้คู่ความทั้งสองถอนบุคลากรทางทหารที่ประจำอยู่ในเขตนั้นออกไปทันที และให้งดเว้นจากการส่งทหารใด ๆ เข้าไปยังเขตดังกล่าว ทั้งห้ามดำเนินกิจกรรมใด ๆ ทางทหาร ณ เขตนั้นด้วย
ด้วยมติ 15 ต่อ 1 เสียง ห้ามประเทศไทยขัดขวางกัมพูชาจากการเข้าถึงปราสาทพระวิหารโดยเสรี หรือจากการส่งเสบียงโดยปราศจากบุคลากรทางทหารเข้าไปยังปราสาทนั้น
ด้วยมติ 15 ต่อ 1 เสียง ให้คู่ความทั้งสองร่วมมือกันในอันที่จะให้ผู้สังเกตการณ์จากอาเซียนเข้าถึงเขตปลอดทหารชั่วคราวได้
ด้วยมติ 15 ต่อ 1 เสียง ห้ามคู่ความทั้งสองปฏิบัติการใด ๆ อันจะยังให้ข้อพิพาทย่ำแย่ลงหรือลุกลามขึ้น หรือระงับยากขึ้น
ด้วยมติ 15 ต่อ 1 เสียง ให้คู่ความทั้งสองรายงานให้ศาลทราบเป็นระยะ ๆ ถึงการปฏิบัติตามมาตรการชั่วคราวข้างต้น
ด้วยมติ 15 ต่อ 1 เสียง ให้บรรดามูลคดีอันเป็นเหตุให้มีคำสั่งนี้คงอยู่ในความควบคุมของศาลต่อไป จนกว่าศาลจะมีคำพิพากษาในคำร้องขอให้ตีความ
แหล่งข้อมูลอื่น

(อังกฤษ) Request for interpretation of the Judgment of 15 June 1962 in the case concerning the Temple of Preah Vihear (Cambodia v. Thailand) (Cambodia v. Thailand) เก็บถาวร 2021-09-23 ที่ เวย์แบ็กแมชชีน. ศาลยุติธรรมระหว่างประเทศ
(ไทย) phraviharn.org เก็บถาวร 2013-04-20 ที่ เวย์แบ็กแมชชีน - กระทรวงการต่างประเทศ ราชอาณาจักรไทย
ฮอ นำฮง รัฐมนตรีว่าการกระทรวงต่างประเทศกัมพูชา ผู้ยื่นคำร้องต่อศาลยุติธรรมระหว่างประเทศให้ตีความคำพิพากษา นำไปสู่การตีความคำพิพากษาคดีปราสาทพระวิหาร พ.ศ. 2554
นายวีรชัย พลาศรัย หัวหน้าคณะทนายกฎหมายระหว่างประเทศในการตีความคำพิพากษาคดีปราสาทพระวิหาร พ.ศ. 2554
เขตปลอดทหารชั่วคราว ตามคำสั่งศาลฯ
หลังการแถลงการของศาลได้มีการตั้งป้ายจากฝั่งกัมพูชาแสดงข้อความว่า "ฉันมีความภูมิใจที่เกิดเป็นชาวเขมร" หันหน้ามายังฝั่งไทย
ภาคตะวันตก (ประเทศไทย)

| ภาคตะวันตก |
| --- | --- |
ภูมิภาค
 จากซ้ายบนไปล่างขวา: เขาสามร้อยยอด, น้ำตกเอราวัณ, ด่านเจดีย์สามองค์, เขื่อนศรีนครินทร์ และ หาดหัวหิน
ภาคตะวันตกในประเทศไทย
เมืองใหญ่สุด: หัวหิน
จังหวัด:  5 จังหวัด จังหวัดกาญจนบุรี จังหวัดตาก จังหวัดประจวบคีรีขันธ์ จังหวัดเพชรบุรี จังหวัดราชบุรี 
พื้นที่
 • ทั้งหมด: 53,769 ตร.กม. (20,760 ตร.ไมล์)
ประชากร (พ.ศ. 2558)
 • ทั้งหมด: 3,381,719 คน
 • ความหนาแน่น: 63 คน/ตร.กม. (160 คน/ตร.ไมล์)
เขตเวลา: UTC+7 (Thailand)
 ส่วนหนึ่งของสารานุกรมประเทศไทย
ภาคตะวันตก เป็นภูมิภาคหนึ่งของประเทศไทยในระบบการแบ่งแบบ 6 ภูมิภาคตามคณะกรรมการภูมิศาสตร์แห่งชาติ และเป็นภูมิภาคย่อยของภาคกลางของระบบการแบ่งแบบ 4 ภูมิภาค (ซึ่งรวมภาคตะวันออก และภาคตะวันตก) ภาคตะวันตกมีอาณาเขตติดต่อกับประเทศพม่าทางทิศตะวันตก ติดต่อกับภาคเหนือทางทิศเหนือ ติดต่อกับภาคกลางทางทิศตะวันออก และติดต่อกับภาคใต้ทางทิศใต้ ภาคตะวันตกประกอบไปด้วยจังหวัดเพียง 5 จังหวัด แม้ว่าจะจัดรวมอยู่ในภาคตะวันตก แต่ในภูมิภาคนี้ยังมีความหลากหลาย ตามลักษณะทางภูมิศาสตร์ซึ่งแตกต่างกันค่อนข้างมาก โดยจังหวัดที่มีขนาดเศรษฐกิจดีที่สุดในภาคตะวันตก คือ จังหวัดราชบุรี รองลงมา คือ จังหวัดกาญจนบุรี และ จังหวัดประจวบคีรีขันธ์ ตามลำดับ วัดจากจำนวน GDP
การแบ่งเขตการปกครอง

การแบ่งภูมิภาคตามราชบัณฑิตยสถาน แบ่งภาคตะวันตกประกอบไปด้วย 5 จังหวัดอย่างเป็นทางการ ตามตารางด้านล่าง นอกจากนี้ ยังมีการจัดแบ่งภูมิภาคตามคณะกรรมการพัฒนาการเศรษฐกิจและสังคมแห่งชาติ ซึ่งเป็นการแบ่งเพื่อวัตถุประสงค์ทางสถิติ และไม่เป็นทางการ ประกอบไปด้วยจังหวัดตามตาราง ยกเว้นจังหวัดตาก และมีจังหวัดสุพรรณบุรี นครปฐม สมุทรสาคร และจังหวัดสมุทรสงครามเพิ่มเข้ามา
| ตราประจำจังหวัด | ชื่อจังหวัด อักษรไทย | ชื่อจังหวัด อักษรโรมัน | จำนวนประชากร  (คน) | พื้นที่  (ตร> กม.) | ความหนาแน่น  (คน/ตร> กม.) |
| --- | --- | --- | --- | --- | --- |
|  | กาญจนบุรี | Kanchanaburi | 894,054 | 19,483.2 | 43.1 |
|  | ตาก | Tak | 525,684 | 16,406.6 | 32.0 |
|  | ประจวบคีรีขันธ์ | Prachuap Khiri Khan | 509,134 | 6,367.6 | 80.0 |
|  | เพชรบุรี | Phetchaburi | 464,033 | 6,225.1 | 74.5 |
|  | ราชบุรี | Ratchaburi | 873,212 | 5,196.5 | 161.5 |
การแบ่งเขตการปกครอง > ที่ตั้งและอาณาเขต

ทิศเหนือ มีพื้นที่ติดต่อกับ ภาคเหนือที่ จังหวัดแม่ฮ่องสอน เชียงใหม่ ลำพูน และ ลำปาง จุดที่อยู่ทางเหนือสุดของภาคคือ อำเภอท่าสองยาง จังหวัดตาก
ทิศตะวันออก มีพื้นที่ติดต่อกับ ภาคกลางที่ จังหวัดสุโขทัย กำแพงเพชร นครสวรรค์ อุทัยธานี สุพรรณบุรี นครปฐม สมุทรสาคร สมุทรสงครามและ อ่าวไทย จุดที่อยู่ทางตะวันออกสุดของภาคคือ อำเภอบางแพ จังหวัดราชบุรี
ทิศใต้ มีพื้นที่ติดกับภาคใต้ที่ จังหวัดชุมพร จุดที่อยู่ใต้สุดของภาค คือ อำเภอบางสะพานน้อย จังหวัดประจวบคีรีขันธ์
ทิศตะวันตก มีพื้นที่ติดต่อกับรัฐกะเหรี่ยง รัฐมอญ และภาคตะนาวศรี ของประเทศ พม่า จุดที่อยู่ทางตะวันตกสุดของภาคคือ อำเภอท่าสองยาง จังหวัดตาก (เบี่ยงไปทางตะวันตกเฉียงเหนือ และ เป็นจุดเหนือสุดของภาคตะวันตก)
ประชากรศาสตร์ > อาชีพ

ประชาชนส่วนใหญ่ปลูกพืชไร่ เช่น อ้อย มันสำปะหลัง อุตสาหกรรมการเกษตร อุตสาหกรรมในครัวเรือน อุตสาหกรรมหนัก กลาง เบา มีมากในจังหวัดราชบุรี[ต้องการอ้างอิง] โดยมีอำเภอบ้านโป่ง เป็นศูนย์กลางอุตสาหกรรมและการพาณิชยกรรมในภาคตะวันตก[ต้องการอ้างอิง]
ประชากรศาสตร์ > สถิติประชากร

| อันดับ | จังหวัด | จำนวน (คน)    (31 ธันวาคม 2558)  | จำนวน (คน)    (31 ธันวาคม 2557)  | จำนวน (คน)    (31 ธันวาคม 2556)  | จำนวน (คน)    (31 ธันวาคม 2555)  | จำนวน (คน)    (31 ธันวาคม 2554)   | จำนวน (คน)   (31 ธันวาคม 2553)   |
| --- | --- | --- | --- | --- | --- | --- | --- |
| 1 | กาญจนบุรี | 882,146 | 848,198 | 842,882 | 838,269 | 838,914 |  |
| 2 | ราชบุรี | 867,883 | 853,217 | 850,162 | 846,631 | 842,684 | 839,075 |
| 3 | ตาก | 618,382 | 539,553 | 532,353 | 526,045 | 531,018 | 525,684 |
| 4 | ประจวบคีรีขันธ์ | 534,719 | 525,107 | 520,271 | 517,050 | 512,568 | 509,134 |
| 5 | เพชรบุรี | 478,589 | 474,192 | 471,087 | 468,874 | 466,079 | 464,033 |
| — | รวม | 3,381,719 | 3,240,267 | 3,216,755 | 3,196,869 | 3,191,263 | 3,177,702 |
แพทริก ไกลเฟิร์ต

| 0 | 1 | 2 | 3 |
| --- | --- | --- | --- |
 ไกลเฟิร์ต ในปี 2024
ข้อมูลส่วนตัว
ชื่อเต็ม:  แพทริก สเตฟาน ไกลเฟิร์ต
วันเกิด:   (1976-07-01) 1 กรกฎาคม ค.ศ. 1976 (48 ปี)
สถานที่เกิด:  อัมสเตอร์ดัม, เนเธอร์แลนด์
ส่วนสูง:  1.91 เมตร (6 ฟุต 3 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  อินโดนีเซีย (หัวหน้าผู้ฝึกสอน)
สโมสรเยาวชน
1983–1984:  Schellingwoude
1984–1994:  Ajax
สโมสรอาชีพ*
| ปี |  ทีม |  ลงเล่น |  (ประตู) |
| 1994–1997 |  Ajax |  70 |  (39) |
| 1997–1998 |  AC Milan |  27 |  (6) |
| 1998–2004 |  Barcelona |  182 |  (90) |
| 2004–2005 |  Newcastle United |  25 |  (6) |
| 2005–2006 |  Valencia |  10 |  (1) |
| 2006–2007 |  PSV |  16 |  (3) |
| 2007–2008 |  Lille |  14 |  (4) |
| รวม |   |  343 |  (149) |
ทีมชาติ
| 1990–1991 |  เนเธอร์แลนด์ U16 |  2 |  (0) |
| 1991–1992 |  เนเธอร์แลนด์ U17 |  10 |  (2) |
| 1992 |  เนเธอร์แลนด์ U18 |  3 |  (2) |
| 1992–1994 |  เนเธอร์แลนด์ U19 |  20 |  (6) |
| 1994–2004 |  เนเธอร์แลนด์ |  79 |  (40) |
จัดการทีม
2008–2010:  AZ (ผู้ช่วย)
2010:  บริสเบนโรอาร์ (ผู้ช่วย)
2010–2011:  NEC (ผู้ช่วย)
2011–2012:  Jong Twente
2012–2014:  เนเธอร์แลนด์ (ผู้ช่วย)
2015–2016:  กูราเซา
2016:  Ajax (เยาวชน)
2018–2019:  แคเมอรูน (ผู้ช่วย)
2021:  กูราเซา (รักษาการ)
2023:  Adana Demirspor
2025–:  อินโดนีเซีย
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แพทริก สเตฟาน ไกลเฟิร์ต (ดัตช์: Patrick Stephan Kluivert; เกิด 1 กรกฎาคม พ.ศ. 2519) อดีตนักฟุตบอลทีมชาติเนเธอร์แลนด์ในตำแหน่งกองหน้า ปัจจุบันเป็นหัวหน้าผู้ฝึกสอนทีมฟุตบอลทีมชาติอินโดนีเซีย
ไกลเฟิร์ตเป็นที่รู้จักจากการเป็นผู้ทำประตูชัยให้อายักซ์ อัมสเตอร์ดัม ชนะ เอซี มิลานไปได้ 1–0 ใน ยูฟ่าแชมเปียนส์ลีก รอบชิงชนะเลิศเมื่อ ค.ศ. 1995 และตัวของไกลเฟิร์ตก็ยังเป็นเจ้าของสถิติที่ยังคงอยู่จนถึงทุกวันนี้คือนักเตะอายุน้อยที่สุดที่ได้ลงเล่นและทำประตูได้ในนัดชิงชนะเลิศของฟุตบอลถ้วยยุโรปด้วยวัยเพียง 18 ปี 10 เดือน 23 วัน
นอกจากนี้ จัสติน บุตรชายของแพทริกก็ได้เป็นกองหน้าของอายักซ์และทีมชาติเนเธอร์แลนด์ตามรอยผู้เป็นพ่อ
รายชื่อหนังสือต้องห้ามโดยรัฐบาล

ในหลายสังคมได้มีการห้ามหนังสือบางเล่ม รายชื่อหนังสือต้องห้ามโดยรัฐบาล ที่ปรากฏข้างล่างนี้เป็นเพียงบางส่วนของรายชื่อหนังสือทั้งหมดที่ถูกสั่งห้ามโดยรัฐบาลด้วยเหตุผลใดเหตุผลหนึ่ง การห้ามอาจจะเป็นการห้ามระดับชาติหรือระดับรอง และบางครั้งอาจจะมีโทษทางกฎหมายถ้าละเมิด
นอกจากการห้ามทางกฎหมายแล้ว ก็อาจจะเป็นการห้ามโดยสถาบันศาสนา โดยการห้ามไม่ให้ผู้นับถือศาสนาอ่านหนังสือที่ห้าม แต่โดยปราศจากโทษทางอาญา
แต่บางครั้งการห้ามก็อาจจะได้รับการยกเลิก เมื่อมีการท้าทายกันในศาล และศาลมีคำสั่งให้ยกเลิกการห้าม เพราะเป็นสิ่งที่ไม่ถูกต้องตามกฎหมาย
A

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| About a Silence in Literature (ความเงียบในวรรณกรรม) | Živorad Stojković | บทความ | ห้ามในยูโกสลาเวียโดยคำสั่งศาลในปี ค.ศ. 1951 |
| Alice's Adventures in Wonderland (อลิซในแดนมหัศจรรย์) | ชาร์ล ลุดวิทซ์ ดอดจ์สัน | วรรณกรรมเยาวชน/ผจญภัย | ห้ามในมณฑลหูหนานในประเทศจีนในปี ค.ศ. 1931 เพราะเป็นการบรรยายสัตว์ให้มีฐานะสัตว์เท่าเทียมกับมนุษย์ (anthropomorphism) |
| All Quiet on the Western Front (แนวรบด้านตะวันตกเหตุการณ์ไม่เปลี่ยนแปลง) | เอริค มาเรีย เรอมาร์ค (Erich Maria Remarque) | นวนิยายต่อต้านสงคราม | ห้ามในนาซีเยอรมนีเพราะเป็นการทำลายกำลังใจ และเป็นการหมิ่นกองทัพเยอรมัน |
| American Psycho | เบร็ท อีสตัน เอลลิส (Bret Easton Ellis) | นวนิยาย | ห้ามในรัฐควีนส์แลนด์ ในรัฐอื่นผู้ซื้อต้องมีอายุ 18 ปีหรือแก่กว่า |
| Andersen's Fairy Tales (เทพนิยายแอนเดอร์เซน) | ฮันส์ คริสเตียน แอนเดอร์เซน  | เทพนิยาย | ห้ามในจักรวรรดิรัสเซีย ในปี ค.ศ 1835 เพราะเนื้อหาที่รุนแรงไม่เหมาะสำหรับเด็กและต่อมาโดยสหภาพโซเวียตเมื่อต้นคริสต์ทศวรรษ 1930 เพราะเป็นเรื่องสรรเสริญเจ้า |
| Angaray | Sajjad Zaheer | เรื่องสั้นสมัยใหม่ | ห้ามในปี ค.ศ. 1936 โดยรัฐบาลบริติช |
| Animal Farm (สัตวรัฐ) | จอร์จ ออร์เวลล์ | จุลนวนิยายการเมือง | ยึดในเยอรมนีโดยทหารฝ่ายพันธมิตร ห้ามในปี ค.ศ. 1946 ในยูโกสลาเวีย ห้ามในปี ค.ศ. 1991 ในเคนยา ห้ามในปี ค.ศ. 2002 ในสหรัฐอาหรับเอมิเรตส์ |
| Areopagitica | จอห์น มิลตัน | บทความ | งานเขียนต่อต้านการเซ็นเซอร์ที่เขียนระหว่างสงครามกลางเมืองอังกฤษ ห้ามในสหราชอาณาจักรด้วยเหตุผลทางการเมือง |
| A Spoon on Earth | Hyeon Gi-yeong | นวนิยาย | ห้ามการเผยแพร่ในกองทัพเกาหลีใต้ (หนึ่งในหนังสือ 23 เล่มที่ถูกห้ามเมื่อวันที่ 1 สิงหาคม ค.ศ. 2008) |
B

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| Bad Samaritans: The Myth of Free Trade and the Secret History of Capitalism (ทำความร้าย: เคล็ดลับของการค้าเสรีและประวัติลับของระบบทุนนิยม) | ฮา-จูน ชาง (Ha-Joon Chang) | สารคดี | ห้ามการแพร่หลายในกองทัพเกาหลีใต้ (หนึ่งในหนังสือ 23 เล่มที่ถูกห้ามเมื่อวันที่ 1 สิงหาคม ค.ศ. 2008) |
| โลกวิไลซ์ (Brave New World) | อัลดัส ฮักซลีย์ | นวนิยาย | นวนิยายที่เป็นเรื่องที่เกิดขึ้นในอนาคตที่เกิดขึ้นในลอนดอนในสังคมที่มีความเจริญทางวัตถุและทางเทคโนโลยีในด้านต่างๆ ที่รวมทั้งระบบการเจริญพันธุ์ของมนุษย์ ห้ามในไอร์แลนด์ ในปี ค.ศ. 1932 |
| Burger's Daughter (ลูกสาวชาวเมือง) | นาดีน กอร์ดิเมอร์ (Nadine Gordimer) | นวนิยาย | ห้ามในแอฟริกาใต้ในปี ค.ศ. 1979 เพราะขัดกับนโยบายเกี่ยวกับผิวของรัฐบาล |
C

| ชื่อ | ผู้ประพันธ์ | ประเภท | เหตุผล |
| --- | --- | --- | --- |


| ก็องดิด (Candide) | วอลแตร์ | นวนิยาย | ยึดโดยศุลกากรอเมริกันในปี ค.ศ. 1930 เพราะเป็นหนังสือลามก |
| Curved River (แม่น้ำคด) | Živojin Pavlović | รวมเรื่อง | ในปี ค.ศ. 1963 ในยูโกสลาเวีย ดึงจากตลาดโดยสำนักพิมพ์ตามคำของของเจ้าหน้าที่ SDB |
D

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| รหัสลับดาวินชี (The Da Vinci Code) | แดน บราวน์ | นวนิยาย | ห้ามในเลบานอนหลังจากผู้นำโรมันคาทอลิกมีความเห็นว่ามีเนื้อหาที่เป็นการดูหมิ่นผู้นับถือคริสต์ศาสนา |
| The Death of Lorca'' (ความตายของลอร์คา) | เอียน กิบสัน (Ian Gibson) | ชีวประวัติ, อาชญากรรมที่เกิดขึ้นจริง | ห้ามชั่วคราวในสเปน |
| บันทึกของแอนน์ แฟรงค์ (The Diary of Anne Frank) | แอนน์ แฟรงค์ | ชีวประวัติ, อาชญากรรมที่เกิดขึ้นจริง | ห้ามในเลบานอนเพราะแสดงภาพพจน์ของชาวยิวและไซออนนิสม์ในทางดี การสืบถามต่อไปพบว่านอกจากหนังสือเล่มนี้แล้ว หนังสือเล่มอื่นที่ห้ามก็รวมทั้ง Sophie's Choice (ทางเลือกของโซฟี) โดยวิลเลียม สไตรอน, Schindler's Ark โดยทอมัส คนีลลีย์, From Beirut to Jerusalem (จากเบรุตถึงเยรุซาเล็ม) โดย ทอมัส ฟรีดแมน รวมทั้งหนังสือโดยฟิลิป รอธ, ซอล เบลโลว์ และ ไอแซค บาเชวิส ซิงเกอร์ที่ล้วนแต่เป็นนักเขียนชาวยิว |
| Dictionary of Modern Serbo-Croatian Language (พจนานุกรมภาษาเซอร์เบีย-โครเอเชียใหม่) | มิลอส มอสโคฟเยวิค (Miloš Moskovljević) | พจนานุกรม | ห้ามในยูโกสลาเวียโดยคำสั่งศาลในปี ค.ศ. 1966 ตามคำขอของ Mirko Tepavac เพราะคำจำกัดความบางคำอาจจะก่อให้เกิดความไม่สงบในบรรดาประชาชน |
| Doctor Zhivago (นายแพทย์ชิวาโก) | บอริส ปาสเตอร์นัค (Boris Pasternak) | นวนิยาย | ห้ามภายในสหภาพโซเวียตมาจนถึง ค.ศ. 1988 เพราะวิจารณ์พรรคบอลเชวิค |
| Droll Stories | โอโนเร เดอ บาลซาค (Honoré de Balzac) |  | ห้ามในแคนาดาในปี ค.ศ. 1914 |
| กงจักรปีศาจ The Devil's Discus | Rayne Kruger |  | ถูกห้ามอย่างเป็นทางการในประเทศไทยในปี พ.ศ. 2549 |
E

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| El Señor Presidente (ท่านประธานาธิบดี) | มิเกล อังเฮล อัสตูริอัส (Miguel Ángel Asturias) | นวนิยาย | ห้ามในกัวเตมาลาเพราะเป็นปฏิปักษ์ต่อผู้นำของรัฐบาล |
F

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| Fanny Hill หรือ Memoirs of a Woman of Pleasure (แฟนนี ฮิลล์ อนุทินของสาวสำราญ) | จอห์น เคลแลนด์ (John Cleland) | นวนิยาย | ห้ามในสหรัฐอเมริกาในปี ค.ศ. 1821 เพราะเป็นเรื่องหยาบ ต่อมาอีกครั้งในปี ค.ศ. 1963 แฟนนี ฮิลล์เป็นหนังสือเล่มสุดท้ายที่ถูกห้ามอย่างเป็นทางการในสหรัฐอเมริกา |
| The Federal Mafia (รัฐบาลมาเฟีย) | เออร์วิน ชิฟฟ์ (Irwin Schiff) | สารคดี | ศาลดิสตริคท์ในเนวาดาออกคำสั่งภายใต้มาตรา 26 U.S.C. § 7408 ต่อเออร์วิน ชิฟฟ์ห้ามการขายหนังสือเพราะศาลพบว่าข้อมูลในหนังสือเป็นการหลอกลวง |
| The Fugitive (Perburuan) | Pramoedya Ananta Toer | นวนิยาย | ห้ามในอินโดนีเซียเพราะมีเนื้อหาเป็นคอมมิวนิสต์และเพราะเหตุผลทางการเมืองอื่นๆ |
G

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| The God of Small Things (เทพเจ้าแห่งสิ่งเล็ก ๆ) | อรุณธตี รอย (Arundhati Roy) | นวนิยาย | ห้ามในอินเดีย เขียนในปี ค.ศ. 1996 อ้างว่ามีเนื้อหามีฉากที่แสดงความสัมพันธ์ระหว่างสตรีคริสเตียนและชายคนใช้ที่เป็นชนชั้นต่ำชาวฮินดู |
| The Grapes of Wrath (ผลพวงแห่งความคับแค้น) | จอห์น สไตน์แบ็ค (John Steinbeck) | นวนิยาย | ห้ามหลายแห่งในสหรัฐอเมริกา ในบริเวณแคลิฟอร์เนียที่เป็นสถานที่นวนิยายเกิดขึ้นห้าม เพราะเป็นหนังสือที่สร้างภาพพจน์ทางลบให้แก่บริเวณนั้น |
| The Gulag Archipelago (ค่ายกักกันกูลาก) | อเลกซานเดอร์ โซลเซนิตซิน | สารคดี | ห้ามในสหภาพโซเวียต เพราะขัดกับภาพพจน์และนโยบายที่รัฐบาลพยายามสร้าง |
H

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| Howl | แอลเลน กินสเบิร์ก (Allen Ginsberg) | กวีนิพนธ์ | ฉบับแรกถูกยึดโดยศุลกากรซานฟรานซิสโกเพราะเนื้อหาที่หยาบในเดือนมีนาคม ค.ศ. 1957 แต่หลังจากการพิจารณาคดีแล้วข้อกล่าวหาก็ถูกยกเลิก |
I

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| Islam - A Concept of Political World Invasion (อิสลาม - อุปลักษณ์ของการรุกรานทางการเมืองของโลก) | อาร์. วี. บาซิน (R. V. Bhasin) | ปรัชญาทางการเมือง | ห้ามในรัฐมหาราษฏระในอินเดียใน ค.ศ.  2007 หลังจากที่ได้รับการตีพิมพ์ โดยข้อกล่าวหาที่ว่าเป็นหนังสือที่ขัดขวางการดำรงอยู่ของชุมชนฮินดูและมุสลิมอย่างสมานฉันท์ |
J

| ชื่อ | ผู้ประพันธ์ | ประเภท | เหตุผล |
| --- | --- | --- | --- |

| July's People (คนของจูลี) | นาดีน กอร์ดิเมอร์ | นวนิยาย | เรื่องเกิดขึ้นตอนปลายสงครามกลางเมืองในนวนิยายในแอฟริกาใต้ เมื่อครอบครัวสเมลส์ต้องอพยพออกจากโยฮันเนสเบิร์กไปพำนักอยู่ในหมู่บ้านของสาวใช้ผิวดำ ห้ามในแอฟริกาใต้ |
| Jinnah: India-Partition-Independence (จินนาห์: อินเดีย-การแบ่งแยก-อิสรภาพ) | จัสวันต์ สิงห์ (Jaswant Singh) | ชีวประวัติ | ห้ามในรัฐคุชราตในอินเดีย  |
| Jinnah of Pakistan (จินนาห์แห่งปากีสถาน) | สแตนลีย์ โวลเพิร์ท (Stanley Wolpert) | ชีวประวัติ | ห้ามในปากีสถานเพราะบรรยายรสนิยมการดื่มไวน์และการกินหมูของจินนาห์ |
K

| ชื่อ | ผู้ประพันธ์ | ประเภท | เหตุผล |
| --- | --- | --- | --- |
| เดอะคิงเนเวอร์สไมส์ (The King Never Smiles) | พอล แฮนด์ลีย์ | ชีวประวัติ | เป็นหนังสือที่เป็นพระราชประวัติอย่างไม่เป็นทางการของพระบาทสมเด็จพระปรมินทรมหาภูมิพลอดุลยเดชและราชวงศ์จักรี ห้ามในประเทศไทยอย่างไม่เป็นทางการโดยหนังสือกองบัญชาการตำรวจนครบาล ที่ ตช 0016.146/289 ลงวันที่ 18 มกราคม พ.ศ. 2551 อ้างว่าหนังสือเล่มนี้เป็น "หนังสือต้องห้ามนำเข้ามาในราชอาณาจักร" และในเดือนมกราคม พ.ศ. 2549 ทางการไทยยังได้ปิดกั้นเว็บไซต์ที่โฆษณาหรือให้บริการสั่งซื้อหนังสือเล่มนี้ด้วย |